EELNÕU 2019/132

								KOMISJONID:

eelarve- ja arengu-		
haridus-		
kultuuri- 		
majandus-		
revisjoni-		
sotsiaal- 		
noortevolikogu	JK	

VILJANDI LINNAVOLIKOGU

OTSUS

31. jaanuar 2019   nr

Viljandi linna 2018. aasta laste- ja noortesõbraliku ettevõtte preemia 

Viljandi Linnavolikogu 24.09.2015 määruse nr 63 “Viljandi linna laste- ja noortesõbralik ettevõte“ alusel ning arvestades laekunud ettepanekuid ja Viljandi Linnavolikogu komisjoni Viljandi Noortevolikogu ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu komisjoni Viljandi Noortevolikogu otsus.

2. Viljandi linna 2018. aasta laste- ja noortesõbraliku ettevõtte preemia saaja on ____________ .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Evelin Lagle
Esitatud: 07.01.2019
Esitaja: Viljandi Linnavalitsus			Ettekandja: Risto Kaljurand
Lk arv: 7
Hääletamine: nõudmisel

Seletuskiri
Viljandi linna 2018. aasta laste- ja noortesõbraliku ettevõtte preemia

Eelnõu eesmärk on tunnustada ettevõtet (täisühing, usaldusühing, osaühing, aktsiaselts, tulundusühistu, füüsilisest isikust ettevõtja, mittetulundusühing, sihtasutus), mille asukoht ja/või üks põhitegevuse koht on Viljandi linn ning mille tegevus on kalendriaasta jooksul aidanud kaasa linna laste ja noorte elu-olu parandamisele.

Õiguslik alus: Viljandi Linnavolikogu 24.09.2015 määrus nr 63 “Viljandi linna laste- ja noortesõbralik ettevõte“. Määrus lisatud, lisa 2.

Esitatud kandidaatide koondtabel on lisatud eelnõule, lisa 1. Kandidaatide esitamise põhjendused on koondatud tabelisse ettepanekutest muutmata või vähesel määral toimetatud kujul.

Preemiaks on Viljandi Kunstikooli õpilaste poolt valmistatud meene.

(allkirjastatud digitaalselt)
Evelin Lagle
kultuuri- ja noorsootöö spetsialist

Lisa 1
Laste- ja noortesõbraliku ettevõtte preemia 2018 kandidaadid

	Kandidaat	Põhjendus (muutmata või vähesel määral toimetatud kujul)	Esitanud	

1	
MTÜ Viljandi Uisutajad

	Uisutamise ja hoki propageerimine Viljandi laste ja noorte seas, selleks vajalike tingimuste loomine Viljandi linnas, treeningute ja avalike ürituste korraldamine lastele. Hokikool - noorte hokikooli käivitamine ja edendamine juba 4 aastat, koolis osaleb 40 last. Ilusuisutamise treeningud lastele, 4 erinevat gruppi, osalejaid üle 40. Jäädiskod ja kostümeeritud etendused jääl, mis toovad Jäähalli septembrist aprillini hulga lapsi ja noori vaba aega veetma.	Viljandi Linnavolikogu Sotsiaaldemokraatide saadikurühm (Esindaja: Juhan-Mart Salumäe)	

2	
Rohelise Maja Pood ja Kohvik	Lisaks sellele et Koidu ja Tartu tänava nurgal asuv kohvik on populaarne nii viljandlaste kui ka kaugema rahva seas on ta ka silmapaistvalt lastesõbralik. Lapsed on kohvikus alati teretulnud ja suvel on tagaaed pidevalt laste naeru täis. Samal ajal ei ole kohvik rõhutatult lastepärane vaid mudilased ja nende vanemad tunnevad ennast seal hästi töötajate suhtumise tõttu. Suvel avatud tagahoovi jäätisekohvik on laste seas väga populaarne.	Johan-Kristjan Konovalov	

3	
Pärimusmuusika Ait 	Pärimusmuusika Ait on kaasaegne kontserdimaja ja kultuurikeskus, kus professionaalne personal ja elukutselised muusikud korraldavad regulaarselt pärimuskultuuriga seonduvaid üritusi lastele ja noortele. Pärimusmuusika Ait toetab ja korraldab pärimusmuusika alast huviharidust ning levitab pärimusmuusika elavat esitust.	Linnavolikogu saadikurühm Eesti Reformierakond	

4
	
Ugala Teater	Alates jaanuarist 2018 hakkas Ugala teater regulaarselt pakkuma eraldi haridusprogrammi koolinoortele, et avada teatritöö telgitaguseid. Etendustegevuses hakkavad üldjoontes silma eelkõige näitlejaid, kuid selleks, et üks lavastus jõuaks lavale, kaasatakse teatritöö erinevates etappides lugematu arv spetsialiste. Et tutvustada erinevaid professioone, mis teatrimaailma täidavad, saigi ellukutsutud nii üldhariv kui ka meelelahutuslik haridusprogramm. Ugala teater loodab, et läbi erinevate valdkondade tutvustamise aitame omaltpoolt kaasa uute spetsialistide tekkele, kes omakorda aastate pärast võiks Eesti teatripilti rikastama asuda. Ugala dramaturgide Liis Aedmaa ja Laura Kalle poolt kokkupandud õppeprogramm, mis alustas 2018. aastal regulaarselt töötubade näol tegevust, on suunatud erinevates vanuseastmetes koolinoortele ja kaasab Ugala teatris töötavaid professionaale. Ugala teater pakub hetkel näitlejatöö-, valgus-, heli-, butafooria- ja tekstiloometöötube. Programm kasvas suuresti välja koostööst Viljandi Gümnaasiumi teatrikriitikast huvitatud õpilastega juba varasemalt toimunud stuudiumist, mis aastal 2018 sai suurema väljundi ja avatuse. Esimesel tegutsemisaastal sai Ugala töötubadest osa 549 koolilast nii Viljandi linnast kui ka kaugemalt. Märtsis toimus aga Ugala teatris kõiki Eesti etendusasutusi kaasav koolinoorte teatripäev, mis oli suunatud ainult Viljandi linna ja maakonna õpilastele. Päeva jooksul oli võimalik vaadata kuut eriilmelist ja eri vanuses lastele või noortele sobivat lavastust ja osaleda põnevates töötubades. Töötubades tutvustasid oma ala meistrid 12-st Eesti teatrist teatritöö telgitaguseid ja neis osalesid õpilased I–XII klassini. Kaasa sai lüüa näiteks valguse, butafooria, raadioteatri, tekstiloome, lavakõne, lavavõitluse ja näitlejaõppe töötoas. Lisaks Ugala teatrile toimusid etendused ja töötoad kultuuriakadeemia ning Viljandi gümnaasiumi ruumides, samuti Lennukitehases. Kokku kogunes üle tuhande teatrihuvilise noore. Usume, et Ugala teatri näide, kus põhitegevuse kõrvalt suudeti rikastada enam kui 1500 koolinoore hariduselu, on väärt tunnustamist ja heaks eeskujuks teistele Viljandi linnas tegutsevatele asutustele.	Mari Nurk	

5
	
Just Rest hostel 	Laste- ja noortelaagrite pidamiseks vajalike majutusruumide loomise eest.	Vilja Volmer-Martinson ja Ditmar Martinson	
6	Sihtasutus BRITTANNIA	SA Brittannia on löönud  kaasa Viljandi linnas mitmes lapsi toetavas ettevõtmises. Ka Taibukate Teaduskooli on SA Brittannia toetanud.

Sihtasutus Brittannia on asutatud 2006. aasta juunis Merit ja Aivar Berzini poolt. 

Oma põhikirjajärgse eesmärgi täitmiseks sihtasutus
- toetab laste õpi- ja mängukeskkonna parandamist;
- toetab ema-lapse projekte;
- lööb kaasa sotsiaalvaldkonda puudutavates projektides;
- toetab oma eesmärgi edendamiseks vajaliku personali koolitamist ja tööle võtmist;
- toetab haridus- ja sotsiaalvaldkondadega seotud asutusi.

Keda on toetatud

Paar-kolm projekti on sihtasutuse enda hinnangul Viljandi kogukonna aspektist vaadates teistest suurema mõjuga: Viljandi Õpiabi ja Nõustamiskeskus Varem Parem ning Viljandi Hariduse Arengufond.

 Viljandi Õpiabi- ja Nõustamiskeskus Vasem-Parem.

Kohe Brittannia tegutsemise esimesel aastal – 2006, asuti tegema koostööd Viljandi Õpiabi- ja Nõustamiskeskusega Vasem Parem. Eraldatud toetuse abiga sai nõustamiskeskus oma tööd alustada ja sead sisse ruumid. SA Brittannia andis välja garantiikirja, et toetab Vasem-Parema tegevusi rahaliselt viie aasta jooksul 1 miljoni Eesti krooniga. Selle toetuse saamiseks sätestati konkreetsed tegevuse kvaliteedi tingimused. Ehkki toetuse väljamaksmise ajaks oli esialgu planeeritud viis aastat, oli  Vasem-Parem oma tulueelarveks vahendite hankimisel aasta-aastalt ka ise tulemuslikum ja nii oli veerand summast veel reservis, kui Vasem Parem tegevus liikus Viljandi Rajaleidja Keskuse alla. 

Viljandi Hariduse Arengufond

Pärast seda kui Vasem Parem endale oli tuule tiibadesse saanud ja Brittannia koostööd ning abi enam ei vajanud, sai 2015. aasta alguseks uueks fookusprojektiks koostöö sihtasutusega Viljandi Hariduse Arengufond, mille tööd on Brittannia toetanud oluliselt nii nõuga kui jõuga, mis kätkeb endas nii rahalist tegevustoetust kui pro bono tööd. 

Viljandi Taibukate Teaduskool

2014. aastal tegevust alustanud MTÜ Taibuikate Teaduskool on samuti Viljandi haridusmaastikku rikastav ettevõtmine, mille tegevusele on Brittannia igal aastal õla alla pannud kattes igal aastal enam kui veerandi teaduskooli kuludest.

SA Brittannia regulaarsed toetused

Aastast-aastasse on Brittannia pannud õla alla:
-	Viljandi Zonta klubi  - stipendium suurest perest pärit heade õpitulemustega üliõpilasele.
-	Viljandi Aasta Õpetaja tiitliga kaasnev preemia – (kuni 2014. aastani)
-	Viljandi Kesklinna Kool: laste ekskursioonid, teatri ühiskülastuste transport, ansambliruumi tehnika, rahvatantsu riided.
-	Viljandi Lasteaed Mängupesa –  käsitöömaterjalid, õuevahendid, värav jms. 
-	Viljandi Taibukate Teaduskool

Ühekordsed toetused
  
1)	Elava Ajaloo õpe Viljandi koolidele
2)	TantsuLabor								
3)	Õigusteaduse üliõpilase õpingud Oxfordis				
4)	Viljandi Linnavalitsus – Töö- ja puhkelaagrid linnas			
5)	Viljandimaa Arenduskeskus – Noorte ettevõtlikkuse arenguprogramm	
6)	Vähekindlustatud perest pärit Viljandi spordikooli jalgpalluri võistlusreis    
7)	Eesti Klavessiinisõprade Tsunfti kontsertreis Soome			   
8)	Viljandi Vaba Waldorfkool, Lutsu tänavat raamatu kirjastamine	
9)	Viljandi Vaba Waldorfkooli erütmikaringi õpilaste kontsertreisid	  
10)	Viljandi Muusikakooli reis Austriasse				
11)	Viljandi Lasteaiale Mängupesa uus värav, väliõppe võimalused jm				
12)	Viljandi Spordikooli Käsipalliklubi HC					
13)	Tervist Edendavad Lasteaiad
14)	Noore muusiku õpingud Madriidis
15)	Noore moekunstniku osalemine Praha moenädalal
jm

Tosina aastaga on Sihtasutus Brittannia toetanud erinevaid laste ja noorte hariduse ja vaba aja veetmisega seotud projekte rahaliselt veidi enam kui 150 000 euroga. Valdav osa toetatavatest projektides on  Viljandipõhised.  

Kust vahendeid hangitakse

Siiani on valdav tulu Sihtasutusele Brittannia laekunud AS-lt Vestman Energia. 
Mujalt tulnud toetus on kogu tegevusaja jooksul olnud 2,5% jasee laekus Õisu Mõis MTÜ liikmetelt sihtotstarbeliselt Aasta Õpetaja preemiaks. 

Sihtasutus Brittannia aruanded on suunatud vabatahtlikule auditeerimisele audiitorfirmasse KL Partners.
	Viljandi Linnavolikogu ISAMAA saadikurühm	
7	SA Viljandi Jäähall	Panus Viljandi noorte jäähoki ja iluuisutamisvõimaluste loomisesse.	Tonio Tamra	

Lisa 2

Viljandi linna laste- ja noortesõbralik ettevõte
Vastu võetud 24.09.2015 nr 63

Määrus kehtestatakse kohaliku omavalitsuse korralduse seaduse § 6 lõike 3 punkti 2 ja § 14 lõike 1 alusel.

§ 1.  Üldsätted
  Viljandi linna laste- ja noortesõbraliku ettevõtte nimetus määratakse tunnustusena ettevõttele (täisühing, usaldusühing, osaühing, aktsiaselts, tulundusühistu, füüsilisest isikust ettevõtja, mittetulundusühing, sihtasutus), mille asukoht ja/või üks põhitegevuse koht on Viljandi linn ning mille tegevus on kalendriaasta jooksul aidanud kaasa linna laste ja noorte elu-olu parandamisele.

§ 2.  Viljandi linna laste- ja noortesõbraliku ettevõtte määramine
 (1) Igal aastal määratakse üks Viljandi linna laste- ja noortesõbralik ettevõte.
 (2) Ettepaneku Viljandi linna laste- ja noortesõbraliku ettevõtte kandidaadi kohta võivad Viljandi Linnavalitsusele teha kõik soovijad.
 (3) Viljandi linna laste- ja noortesõbraliku ettevõtte kandidaadid esitatakse Viljandi Linnavalitsusele (edaspidi linnavalitsusele) igal aastal 31. detsembriks.
 (4) Linnavalitsus edastab kandidaatide nimekirja Viljandi Noorte Volikogule (edaspidi noorte volikogu).
 (5) Noorte volikogul on õigus sarnase sisuga ettepanekuid liita ja sellest tulenevalt täiendada. Noorte volikogu esitab kandidaatide seast oma ettepaneku Viljandi Linnavolikogule (edaspidi volikogu) üks päev enne jaanuarikuu volikogu istungit.
 (6) Volikogu määrab Viljandi linna laste- ja noortesõbraliku ettevõtte noorte volikogu ettepaneku alusel oma jaanuarikuu istungil.
 (7) Põhjendatud kaalutlustel võib volikogu jätta Viljandi linna laste- ja noortesõbraliku ettevõtte nimetuse välja andmata.
 (8) Viljandi linna laste- ja noortesõbraliku ettevõtte tunnustamine toimub Eesti Vabariigi aastapäeva tähistamise kontsertaktusel või preemia saajale sobival ajal ning sobivas kohas.
 (9) Viljandi linna laste- ja noortesõbraliku ettevõtte nimetuse saanud ettevõtte nimi kantakse Viljandi linna auraamatusse.

§ 3.  Jõustumine
 (1) Tunnistada kehtetuks Viljandi Linnavolikogu 27.11.2014 määrus nr 42 „Viljandi linna laste- ja noortesõbralik ettevõte“.
 (2) Määrus jõustub kolmandal päeval pärast avaldamist Riigi Teatajas.

Peep Aru
Linnavolikogu esimees